كلمات قالوا الناس عاشق ما يذوق المنام يصبح الصبح عينه ما تذوقه ابدألحان حازم الأبيض
2021
قالوا الناس عاشق ما يذوق المنام
يصبح الصبح عينه ما تذوقه ابد
ما دروا بالمحبة والهوى والغرام
هي دواء الاكتئاب اللي مسبب نكد
والغلا والمودة والحلا والهيام
واجمل ايام عمري والهناء والسعد
فدوة اللي ليا من طل زاح الظلام
وان تبوسم تقاطر من لسانه شهد
والبَرد بالثنايا والجمر ما يلام
كان من زود حره ذاب سبة برد
عيني اللي لعينه يوم قالت سلام
رد في رمش عينٍ في طرفها سهد
نظرةٍ منه تكفي عن كثير الكلام
بسمته الف ميلٍ تِقربه لو بعد
قلبي المغرم الولهان صفق وحام
لا تلومون من هو لا وقف ما قعد
بانيٍ في خفوقي للحبيّب خيام
المعاليق هلّت مع بروق ورعد
سال سيل المشاعر صوبها بانتظام
كل عرقٍ نبض بي قام له واستعد
ترتعد في حضوره كل لحظة مقام
وان تباطى حضوري فدوته لا نشد
شرهة المبسم اللي حدر ذاك اللثام
من يلوم المعذب لا سمعها فقد
يا حبيبٍ غرامه قمة الاحترام
لا تقولون بعد القول ذا وش بعد